**DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **COMUNA HANGU** cu sediul în comuna Hangu, sat Hangu, judeţul Neamţ, înregistrată la APM Neamț cu nr.10863 /21.11.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ a decis, ca urmare a consultărilor desfăşurate în cadrul şedinţei Comisiei de analiză tehnică din data de 7.05.2020 că proiectul **„Captări izvoare, rezervor și rețea de apă în lungime de 1÷3 km, în localitatea Buhalnița, comuna Hangu, județul Neamț”**, propus a fi realizat în comuna Hangu - extravilan, punct “Netedu” și intravilanul satului Buhalnița nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.

**Justificarea prezentei decizii:**

 **I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului Anexa nr. 2 – pct. 10 lit.b) „ proiecte de dezvoltare urbană, inclusiv construcţia centrelor comerciale şi a parcărilor auto publice”, lit g) “alte instalații proiectate pentru infrastructură” și j) “instalații de apeducte de lungime mare.”

-cererea de solicitare a acordului de mediu a fost făcută cunoscută publicului interesat prin publicare în ziarul "Ceahlăul" din 13.02.2019, afișată la sediul Primăriei comunei Hangu și postare pe site-ul APM Neamț (19.02.2020);

- decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 7.05.2020, și prin grija titularului de proiect anunțul privind decizia a luată a fost publicată în ziarul "Ceahlăul" din 7.07.2020 și afișată la sediul Primăriei comunei Hangu;

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

1. Caracteristicile proiectului:

**a) dimensiunea şi concepţia întregului proiect:** proiect de dimensiuni medii.

În prezent, în comuna Hangu există un sistem centralizat de alimentare cu apă realizat în anul 2012 prin programul FEADR prin intermediul căruia sunt alimentate cu apă potabilă localităţile Buhalniţa şi Rugineşti. În cadrul acestui sistem distribuţia apei se face gravitaţional, dintr-un rezervor situat în partea de nord-vest a localităţii Buhalniţa, la o distanţă de cca 4,5km faţă de zona Brădițel din Buhalnița.

Având în vedere că traseul este lung şi sinuos în plan vertical s-a constatat faptul că sunt situaţii în care apa fie nu ajunge cu un debit suficient la Buhalnița, fie nu are presiunea necesară. Primăria comunei Hangu a decis să realizeze din fonduri proprii o extindere a alimentării cu apă pentru Buhalnița prin captarea unui izvor interceptat în partea de vest a extravilanului localităţii, prevederea unui rezervor şi o conductă de distribuţie a apei care va “înţepa” reţeaua existentă într-un punct situat în vecinătatea drumului naţional DN 15.

Prin execuţia lucrărilor de alimentare cu apă se va asigura aprovizionarea cu apă potabilă, corespunzătoare calitativ şi cantitativ, a gospodăriilor şi consumatorilor din localitate, de unde rezultă necesitatea şi utilitatea tehnică şi funcţională a acestei investiţii.

Extinderea sistemul de alimentare cu apă propusă pentru localitatea Buhalnița se compune din următoarele elemente:

- captare – sursa de apă este formată din izvorul situat în extravilanul comunei Hangu, în punctul “Netedu” la cota terenului natural 781,30 mdM care se va intercepta prin cameră de captare; necesarul de apă conform breviarului de calcul este Qs zi max = 0,20 l/s.Conform Studiului hidrogeologic debitul capabil al izvorului este de 0,25 l/s.

Extinderea sistemului de alimentare cu apă va trebui să asigure necesarul de apă pentru un număr de 160 persoane (46 gospodării) rezultând următoarele valori ale debitelor:

 *Necesarul de apă:*

Qzimed = 11,27mc/zi = 0,13 l/s

Qzimax = 15,13 mc/zi = 0,17 l/s

Qo.max =1,26 mc/h = 0,35 l/s

*Cerinţa de apă:*

 Qs zi med = 13,22 mc/zi = 0,15 l/s

 Qs zi max = 17,74 mc/zi = 0,20 l/s

 Qs o max = 1,47 mc/h = 0,41 l/s

- conducta de aducţiune – are rolul de a transporta gravitaţional apa captată din izvor la rezervorul de înmagazinare. Aceasta se va executa din ţeavă de polietilenă de înaltă densitate PEID 63x2,5mm, în lungime totală de 537m;

- rezervorul de înmagazinare – va avea capacitatea de 100 mc asigurând în acelaşi timp atât variaţia orară a consumului populaţiei, cât şi asigurarea rezervei normate de incendiu. El este metalic, circular, suprateran, realizat din panouri din oţel zincat ambutisat la cald, aşezat pe o fundaţie din beton armat. Alăturat rezervorului se va amplasa camera de vane a acestuia care va adăposti instalaţiile hidraulice necesare manevrelor de funcţionare corespunzătoare a rezervorului. Camera de vane este o construcţie din P.A.F.S. subterană;

- stația de dezinfecție a apei se va monta în camera de vane a rezervorului și compune din debitmetru electronic, instalatie de dozat hipoclorit complet echipată cu rezervor de stocare Hipoclorit de 60 l (cu senzor de nivel), pompă dozatoare de hipoclorit de sodiu cu comandă automată, sistem fotovoltaic complet echipat 100 W/12V, 500Wh/zi;

- conducte de distribuţie –de la rezervor pleacă conducta de distribuţie care transportă apa la consumatori. Conducta este din polietilenă de înaltă densitate cu diametrul 110 mm, în lungime totală de 1029m. Pe această conductă, în vecinătatea drumului naţional DN 15 s-a prevăzut un hidrant suprateran de incendiu. Conducta de distribuție din intravilan se va amplasa pe drumul sătesc DS22 Netedu, până la intersecția cu conducta existent pe partea stângă a drumului național DN 15.

- împrejmuirile de la captare şi rezervor - pentru realizarea perimetrelor sanitare cu regim sever în conformitate cu normativele în vigoare captarea şi rezervorul se vor împrejmui cu sârmă ghimpată.

**b) cumularea cu alte proiecte existente şi/sau aprobate:** proiecte finanțate prin FEADR în anul 2013: sistem centralizat de alimentare cu apă prin intermediul căruia sunt alimentate cu apă potabilă localităţile Buhalniţa şi Rugineşti (Autorizația de mediu nr. 249/15.10.2013) și sistem centralizat de canalizare și epurare ape uzate menajere în localităţile Buhalniţa şi Rugineşti (Autorizația de mediu nr. 248/15.10.2013). Prin execuţia lucrărilor de alimentare cu apă se va asigura aprovizionarea cu apă potabilă, corespunzătoare calitativ şi cantitativ, a gospodăriilor şi consumatorilor din localitate, aducând un plus de debit și presiune capătului de rețea dinspre Grozăvești al localității Buhalnița.

**c) utilizarea resurselor naturale, în special a solului, a terenurilor, a apei şi a biodiversităţii:**

* Pentru realizarea proiectului se vor utiliza materiale de construcţii (nisip, agregate naturale sortate/nesortate, după caz);
* Proiectul nu implică utilizarea resurselor de care depinde diversitatea biologică din zonă (extracţia agregatelor minerale, defrişări, inundare terenuri, pescuit, vânătoare, colectare plante);

**d) cantitatea şi tipurile de deşeuri generate/gestionate:**

- în perioada de realizare a lucrărilor de construcții și montaj*:* deșeuri din ambalaje cod 15 01 01 - 17,9 kg, deșeuri din ambalaje cod 15 01 02 - 111 kg etc.);

- deşeurile rezultate în perioada lucrărilor de execuţie vor fi stocate temporar selectiv, pe categorii și ulterior vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

 În situația apariției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor agenți economici autorizați să execute activități de colectare/ transport în vederea eliminării/ valorificării deșeurilor și resturilor.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;

 - surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

 - surse de emisii poluante după punerea în funcțiune a proiectului -nu este cazul.

 - surse de poluare fonică după punerea în funcțiune a proiectului – nu este cazul.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsa la sfârșitul zilei de lucru porțiuni de lucrări începute și neterminate care ar putea genera accidente, etc.); se va respecta legislația în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: DSP Neamț a emis Notificare de Asistență de Specialitate de Sănătate Publică nr. 40/12.02.2020;

**2. Amplasarea proiectului**

**a) utilizarea actuală şi aprobată a terenurilor:** Conform certificatului de urbanism nr. 251/30.10.2019 emis de către Consiliul Județean Neamț, terenul care va fi ocupat de proiect este situat în extravilanul satului Buhalnița, punct “Netedu” și intravilanul satului Buhalnița și aparține domeniului public al Consiliului Local Hangu, înscris în CF a comunei Hangu la nr. 51053 și 52459. Categoria de folosință: drum și pășune.

Prin Deciziile nr. 12/27.01.2020 și 13/27.01.2020 ale Direcției pentru Agricultură Județeană Neamț a fost aprobată scoaterea definitivă din circuitul agricol a 2 terenuri în suprafață de 665 mp, respectiv 1762 mp, categoria de folosință pajiște permanentă, CF 51053, amplasate în extravilanul comunei Hangu.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** prin implementarea proiectului resursele naturale nu vor fi afectate;

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu se aplică proiectului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu este cazul;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: conform adresei nr. 282/25.02.2020 al Direcției Județene pentru Cultură Neamț nu este necesar avizul acestei instituții.

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

Soluţia recomandată prin proiect nu introduce efecte negative suplimentare asupra solului, drenajului, microclimatului apelor de suprafaţã, vegetaţiei, faunei, aerului sau peisajului. Implementarea proiectului nu produce efecte negative asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente si nu existã riscul ca în perioada de execuţie a modificarilor sã aparã efecte negative dacă sunt respectate „Condițiile de realizare a proiectuluiˮ impuse prin prezentul act administrativ și din avizele obținute;

1. **natura impactului:** pe perioada execuției lucrărilor - emisii de pulberi, zgomotul și vibrațiile din timpul lucrărilor de construcții-montaj vor crea disconfort locuitorilor în vecinătatea cărora se execută lucrările;

**Pentru accesul în zona de lucru a rezervorului și captării se va folosi drept cale de acces drumul sătesc DS18 care ocolește zona de case.**

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** impactul este reversibil, temporar, se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

* În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.
* Durata estimată de execuție: 8 luni.

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:**

1. proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 / 54 din Legea apelor nr. 107/1996, cu modificările şi completările ulterioare;
* conform adresei SGA Neamț nr. 376/20.01.2020, pentru proiectul propus nu este necesară elaborarea SEICA;
* a fost emis avizul de gospodărire a apelor nr. 44/7.05.2020 de către SGA Neamț.

**Măsurile şi condiţiile de realizare a proiectului în conformitate cu Avizul de gospodărire a apelor nr. 44/7.05.2020 sunt:**

* Până la realizarea sistemului centralizat de canalizare, în cazul instalaţiilor interioare de alimentare cu apă în imobile, evacuarea apelor uzate se va face în bazine etanşe vidanjabile, care vor fi vidanjate de un operator specializat la o stație de epurare.
* Se va asigura contorizarea volumelor de apa preluate cu un debitmetru, cu Dn 50 mm , montat intr-un camin pe conducta de distributie, in aval de rezervorul de inmagazinare.

În adresa nr. 2968/IP/10.06.2020 a SGA Neamț se precizează că:

* *Sistemul de canalizare cu stație de epurare existent în localitatea Buhalnița nu poate deservi zona “Netedu” pentru care s-a eliberat Avizul de gospodărire a apelor nr. 44/7.05.2020, amplasamentele celor două investiții fiind la mare distanță unul de altul.*
* *Conform prevederilor HGR 188/2002, modificată de HG 352/2005-NTPA 011, Plan de acțiune privind colectarea, epurarea și evacuarea apelor uzate, art. 4, pct. (2) “****acolo unde instalarea unei rețele de canalizare nu se justifică ... pentru că necesită costuri excesive, se montează sisteme individuale sau alte sisteme corespunzătoare care pot asigura același nivel de protecție a mediului****”.*

**Alte condiții:**

- Toate lucrările pentru realizarea sistemului de alimentare cu apă se pot executa numai pe terenuri domeniu public al statului, domeniu public și privat al autorității publice locale.

- Se vor institui zonele de protecţie sanitară cu regim sever, de restricţie şi perimetrul hidrogeologic la toate obiectele ce constituie sistemul de alimentare cu apă, conform prevederilor HG nr. 930/2005 şi Ordinului Ministrului Mediului şi Pădurilor nr. 1278/2011.

- Zonele de protecție sanitară cu regim sever și de restricție vor fi delimitate conform HG 930/2005;

- Terenurile din zonele de protectie sanitară ale captării de apă vor fi utilizate în conformitate cu prevederile HG 930/2005.

- Conform Legii Apelor 107/1996 cu modificările și completările ulterioare și HG 930/2005 deţinătorii şi/sau operatorii cu orice titlu ai captarilor, construcţiilor şi instalaţiilor destinate alimentarii centralizate cu apă potabilă, au obligația de a dimensiona şi institui în teren zonele de protecţie sanitară și hidrogeologică cel mai târziu odată cu punerea în funcţiune a acestora, aceasta constituind o condiţie obligatorie a eliberării autorizaţiei de gospodărire a apelor;

- Folosirea apei în scop potabil se va face numai cu avizul Direcţiei de Sănătate Publică Neamț.

**Condiţii cu caracter general:**

 **Condițiile de realizare a proiectului**

* obţinerea tuturor avizelor precizate în Certificatul de urbanism nr. 251/30.10.2019 emis de Primăria comunei Hangu şi respectarea condiţiilor impuse prin acestea;
* respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie;
* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei.

**Condiţii aferente lucrărilor de construire şi specifice organizării de şantier:**

 Organizarea de șantier este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise prin SR 10009/2017 şi în limitele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei.

Pentru organizarea şantierului comuna Hangu va pune la dispoziţia constructorului o suprafaţă de teren cât mai aproape de amplasamentul obiectivului, aflat în domeniul public, împrejmuită cu panouri de organizare de şantier, ce vor fi demontate după finalizarea lucrărilor.

Accesul spre incinta şantierului se va realiza prin intermediul drumurilor existente în zonă, respective DN15, DS22 Netedu și DS18.

Pentru realizarea organizării de șantier se vor avea în vedere următoarele :

* organizarea de şantier se va realiza în interiorul amplasamentului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;
* organizarea de şantier va fi amenajată conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare;
* apele uzate menajere se vor evacua în toalete ecologice;
* deşeurile menajere vor fi colectate ȋn pubele etanşe;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* alimentarea cu carburanţi şi uleiuri se va face la bazele auto ale executantului. Nu se stochează sau manipulează substanţe chimice periculoase de lucrări in execuţie;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* personalul executantului va fi instruit cu privire la răspunderile ce revin executantului cu privire la depozitarea şi eliminarea deşeurilor, măsurilor de protecţie şi prim ajutor etc.
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat. Constructorul are obligatia de a amenaja, dota si intretine corespunzator zonele de depozitare in locatia pusa la dispozitie de beneficiar, de a organiza descarcarea/incarcarea si manipularea materialelor, de a asigura gestiunea tuturor bunurilor aprovizionate pentru realizarea lucrarii.
* depozitele constau in spatii libere, delimitate prin imprejmuire cu gard si porti de acces dotate cu sisteme de inchidere si incuiere – pentru materialele care permit depozitarea in spatii deschise, precum si din containere magazii metalice – pentru materiale si alte bunuri care necesita astfel de conditii de inmagazinare. Produsele chimice, precum si produsele inflamabile si/sau explozibile vor fi identificate, iar pentru acestea se vor prevedea spatii separate si conditii specifice de depozitare astfel incat sa fie asigurate conditiile de securitate corespunzatoare;
* depozitarea materialelor se va face ordonat, pe sortimente si tipo-dimensiuni, astfel incat sa se excluda pericolul de răsturnare, rostogolire, incendiu, explozii etc, dimensiunile si greutatea stivelor vor asigura stabilitatea acestora;
* pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006. Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă. Descarcarea se va face in mod ordonat, materialele asezandu-se dupa specificul lor in gramezi sau stive;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* copertarea suprafeţelor de teren decopertate, cu stratul de sol vegetal fertil (30 cm adâncime, acolo unde există) care a fost îndepărtat de pe culoarele și platformele de lucru, depozitat temporar separat de restul materialului litologic;
* după realizarea lucrărilor de montare a conductelor, refacerea și aducerea la starea inițială, a șanțurilor de pământ sau betonate, având în vedere asigurarea adâncimii, pantei de scurgere a apelor pluviale și continuității acestora;
* pentru perioadele in care lucrarile nu pot fi executate datorita conditiilor meteo nefavorabile suspendarea activitatii de constructie se va face in conformitate cu legislatia in vigoare, prin anuntarea beneficiarului de catre constructor si ISC – Neamt, prin luarea masurilor care se impun.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.